16/05/2018 | Administración LocalMunicipal
As Pontes de García Rodríguez
Secretaría
Decreto de revogación de competencia delegada na Xunta de Goberno Local e delegación no concelleiro delegado da Área de Réxime Interno e Recursos Humanos

En data 10/05/2018 o alcalde ditou o decreto da súa autoridade nº 640/2018, que, literalmente di: En data 09/03/2018 entrou en vigor a Lei 9/2017, do 08 de novembro, de contratos do sector público (LCSP). Esta lei introduce a necesidade de simplificación dos trámites e con iso, de impoñer unha menor burocracia para os licitadores e mellor acceso para as PEMES. O proceso de licitación debe resultar máis simple, coa idea de reducir as cargas administrativas de todos os operadores económicos que interveñen neste ámbito, beneficiando así tanto aos licitadores, como aos órganos de contratación. A consecuencia desa necesidade, é a introdución dun novo procedemento súper simplificado, no artigo 159.6 da LCSP, cuxo ámbito material de aplicación limítase aos contratos de obra de valor estimado inferior a 80 000 euros e aos contratos de subministración e de servizos de valor estimado inferior a 35 000 euros, excepto os que teñan por obxecto prestacións de carácter intelectual aos que no é de aplicación este apartado. Mediante decreto 1246/2015, do 03 de xullo, de delegación de competencias da Alcaldía na Xunta de Goberno Local, delegarase neste órgano colexiado “1. A aprobación dos proxectos técnicos ou memorias valoradas dos contratos de obra de calquera contía.5. A aprobación dos expedientes de contratación dos contratos administrativos e dos contratos privados, suxeitos ao TRLCSP, cando excedan da contía prevista legalmente para ser considerados como contratos menores, e a autorización do gasto inherente a este trámite”. Á vista do novo procedemento aberto súper simplificado que introduce a LCSP e a necesidade de maior axilidade no impulso dos expedientes que se poden licitar seguindo esa tramitación, considerase conveniente revogar a competencia para a aprobación destes expedientes e trámites sucesivos e delegala no concelleiro delegado da Área de Réxime Interno e Recursos Humanos, José Alén Álvarez. O artigo 23.3 da Lei 7/1985, do 2 de abril, reguladora das bases do réxime local, establece que o alcalde pode delegar o exercicio das súas atribucións, salvo as de convocar e presidir as sesións do Pleno e da Xunta de Goberno Local, decidir os empates co voto de calidade, a concertación de operacións de crédito, a xefatura superior de todo o persoal, a separación do servizo dos funcionarios e o despedimento do persoal laboral, e as enunciadas nos parágrafos a, e, j, k, l e m do apartado 1 deste artigo. Os artigos 43 e 44 do Real Decreto 2568/1986, do 28 de novembro, que aproba o regulamento de organización, funcionamento e réxime xurídico das entidades locais, regulan a delegación de funcións. Tamén se regula nos artigos 14 e 15 e 53 a 56 do Regulamento Orgánico Municipal. O artigo 114.3 do ROF indica que “3. A revogación ou modificación das delegacións haberá de adoptarse coas mesmas formalidades que as esixidas para o seu outorgamento”. Por iso, á vista dos antecedentes e fundamentos citados: 1º) Revogar a competencia no ámbito da contratación relativa aos expedientes tramitados a través do procedemento aberto súper simplificado e modificar a competencia delegada na Xunta de Goberno Local mediante decreto 1246/2015, do 03 de xullo, de delegación de competencias da Alcaldía na Xunta de Goberno Local, nos apartados 1 e 5 do punto 1º). Así, os apartados 1 e 5 do punto 1º) deste decreto quedan redactados do seguinte xeito: “En materia de contratación delégase, cando a Alcaldía sexa competente para a súa contratación de acordo co previsto na Disposición Adicional Segunda da LCSP, as seguintes atribucións: 1. A aprobación dos proxectos técnicos ou memorias valoradas dos contratos de obra cando sexa competente para a aprobación do expediente de contratación. (.) 5. A aprobación dos expedientes de contratación dos contratos administrativos e dos contratos privados, suxeitos a Lei 9/2017, do 08 de novembro, de contratos do sector público, cando excedan da contía prevista legalmente para ser tramitados a través do procedemento aberto súper simplificado previsto no artigo 159.6 do citado texto, e a autorización do gasto inherente a este trámite”. 2º) Delegar no concelleiro delegado de Réxime Interno e Recursos Humanos, José Alén Álvarez, a competencia para contratar até a contía prevista no artigo 159.6 da LCSP para o procedemento aberto súper simplificado e modificar o decreto 1251/2015, do 03 de xullo, de delegación de competencias da Alcaldía nos membros da Xunta de Goberno Local e de delegacións especiais. Así, o punto 1º) apartado b) deste decreto queda redactado como segue: “A aprobación dos expedientes de contratación de obras, incluídos os proxectos técnicos ou memorias valoradas cando sexa competente para a aprobación do expediente, subministracións, servizos, contratos administrativos especiais e contratos privados cando non excedan da contía prevista no artigo 159.6 da Lei 9/2017, do 08 de novembro, de contratos do sector público, para ser tramitados a través do procedemento aberto súper simplificado, e a autorización do gasto inherente a este trámite”. 3º) Deléganse todas as competencias que se enumeran no decreto 1251/2015, do 03 de xullo, no ámbito da contratación, e no Decreto 2438/2015, do 23 de decembro, complementario ao mesmo, en relación aos expedientes de contratación que se tramiten a través do procedemento aberto súper simplificado previsto no artigo 159.6 da LCSP (a adxudicación dos contratos; realizar os requirimentos precisos para xustificar a capacidade ou solvencia dos licitadores; a modificación dos contratos; asinar as actas de trazado de planta e comprobación de trazado de planta; asinar as actas de recepción de obras, subministracións e outros; a aprobación dos planes de seguridade e saúde das obras; a devolución de avais; ou representar ao concello en calquera acto de comprobación material das inversións (obras, subministracións ou calquera outra) que se realice a requirimento de calquera administración pública.4º) Publicar este decreto no Boletín Oficial da Provincia da Coruña, de acordo co previsto no artigo 44.2 do Real Decreto 2568/1986, do 28 de novembro.5º) Notificar o acordo ao concelleiro José Alén Álvarez.6º) Esta delegación será efectiva a partir do día seguinte a súa data e unha vez aceptada a delegación por parte do delegado.7º) Dar conta deste decreto ao Pleno da Corporación na primeira sesión que celebre consonte ao previsto na normativa vixente” As Pontes de García Rodríguez, 11 de maio de 2018 O concelleiro-delegado da Área de Réxime Interno e Recursos Humanos José Alén Álvarez